Johan Rogestedt harrasti ennen yleisurheilu-uraansa jalkapalloa edustaen Ödsmåls IK-seuraa ja salibandyä Stenungsunds IBK:ssa. Hän aloitti yleisurheiluharrastuksensa 12-vuotiaana eli vuonna 2005. Johan saavutti 16-vuotiaana ensimmäisen kansainvälisen mestaruutensa voittaessaan Italiassa Brixen-Bressanonessa alle 18-vuotiaiden maailmanmestaruuden 800 metrillä. Kaksi vuotta myöhemmin kesällä 2011 hän saavutti EM-pronssia Tallinnassa alle 20-vuotiaiden EM-kisoissa Ranskan Pierre-Ambroise Bossen voittaessa.